Kansalliskirjasto

KANSALLISKIRJASTON STRATEGIA 2021–2030

Hyväksytty johtokunnassa 10.12.2019
Kohta neljä korjattu johtokunnassa 3.3.2020

2VisioSivistys yhteiskunnan ytimessä
1. Kansalliskirjasto
Kansakunnan kollektiivinen muisti on yhteiskuntamme voimavara, jonka varaan nykyisyys
rakentuu. Kansalliskirjaston aineistot ja palvelut vahvistavat yhteiskunnan tietopohjaa,sivistystä, oppimista ja tutkimusta. Kestävän kehityksen periaatteet näkyvät
Kansalliskirjaston toiminnassa ja palvelujen kehittämisessä. Varmistamme, että yhteiskunnan
kulttuurinen monimuotoisuus ja -kielisyys näkyvät toiminnassamme ja että julkaistu
kulttuuriperintö on monipuolisesti saatavilla.
Kansalliskirjasto on keskeinen kulttuuriperintöorganisaatio, tiedon ja tieteen infrastruktuuri
sekä digitaalisen toimintakulttuurin ja avoimen tieteen kehittäjä. Palvelut mahdollistavat
yhdenvertaisen tiedonsaannin, edistävät kulttuuriperinnön saatavuutta ja luovat
edellytykset laadukkaalle tutkimukselle.
Kansalliskirjaston yhteiskunnallinen ja tutkimuksellinen vaikuttavuus perustuu ainutlaatuisiin
kokoelmiin, digitaalisiin aineistoihin ja verkon kautta tarjottaviin palveluihin. Vahvistamme
tutkimuksen, tieteen ja julkaistun kulttuuriperinnön avoimuutta sekä edistämme aineistojen
ja tutkitun tiedon saattamista laajasti käyttöön.
Kirjasto on digitaalisen toimintaympäristön kehittäjä ja osaamiskeskus, joka vahvistaa
muistiorganisaatioiden edellytyksiä toimia muuttuvassa yhteiskunnassa. Kirjaston palvelut
muodostavat kansallisesti merkittävän infrastruktuurin, joka luo pohjan elinikäiselle
oppimiselle ja sivistykselle.
2. Toimintaympäristön asettamat haasteet 2020-luvulle
Kansallisen julkaisutuotannon tallettaminen, ylläpidon ja saatavuuden varmistaminen
nopeasti muuttuvassa maailmassa asettaa monia haasteita Kansalliskirjaston toiminnalle.
Samalla syntyy myös kiinnostavia mahdollisuuksia lisätä ja monipuolistaa
kulttuuriperintöaineistojen käyttöä.
Tekniset ja yhteiskunnalliset muutokset luovat uusia tarpeita ja mahdollisuuksia välittää jatuottaa tietosisältöjä tutkimukselle, opiskelulle, kansalaisille ja yhteiskunnalle. Avoimen
tieteen kehitys, kehittyvät digitaaliset toimintaympäristöt ja teknologian kehitys tulevat
vaikuttamaan jatkossakin vahvasti Kansalliskirjaston toiminnan ja palveluiden kehittämiseen.
Tiedon ja tieteen infrastruktuuria kehitetään yhteistyössä keskeisten toimijoiden kanssa
siten, että palvelut vastaavat tutkimuksen tarpeisiin ja lisäävät kansalaisten mahdollisuuttayhdenvertaiseen tiedonsaantiin. Tutkimukseen perustavan tiedon tarve kasvaa elinikäisen
oppimisen ja itseopiskelun korostuessa koulutuksessa.
Toimintaympäristön haasteisiin vastatakseen kirjaston tulee vahvistaa yhteistyötä keskeisten
toimijoiden kanssa. Yhteistyö kasvattaa Kansalliskirjaston roolia digitaalisten

3

toimintaympäristöjen sekä tutkimuksellisesti ja elämyksellisesti rikastuttavien palvelujen
tuottajana ja mahdollistajana.
Kansallisesti merkittävänä osaamiskeskuksena kirjaston henkilökunnan monipuolinen
osaaminen on perusedellytys menestykselliselle toiminnalle.
3. Kansallinen tehtävä
Kansalliskirjasto vastaa kansallisen julkaisutuotannon tallettamisesta, ylläpidosta ja
saatavuudesta. Kirjasto välittää ja tuottaa tietosisältöjä tutkimukselle, opiskelulle,kansalaisille ja yhteiskunnalle sekä kehittää palveluja yhteistyössä kirjastojen, arkistojen,
museoiden ja muiden toimijoiden kanssa. Kirjasto edistää yhdessä tekemisen kulttuuria ja
siitä kumpuavaa osaamisen edelläkävijyyttä.
Kansalliskirjasto kehittää ja tarjoaa kansallisia palveluja laajasti tiedeyhteisölle,yliopistokirjastoille, yleisille kirjastoille, ammattikorkeakoulukirjastoille ja erikoiskirjastoillesekä edistää kirjastoalan kotimaista ja kansainvälistä yhteistyötä yliopistolain ja kirjastolain
linjausten mukaisesti. Kirjasto tallentaa yhteistyössä julkaisualan toimijoiden kanssa
kotimaisen julkaisutuotannon tutkijoiden ja muiden tarvitsijoiden käyttöön.
Kansalliskirjasto tukee vahvasti toiminnallaan OKM:n Korkeakoulutuksen ja tutkimuksen
visiossa 2030 esitettyjä tavoitteita saattaa sivistystä, osaamista, tiedettä ja teknologiaa
ihmisen ja yhteiskunnan hyväksi.
Kansalliskirjaston asema ja tehtävät määritellään lailla ja asetuksella:•••

Yliopistolaki ja -asetus
Laki kulttuuriaineistojen tallettamisesta ja säilyttämisestä
Laki yleisistä kirjastoista

4. Toiminnan kulmakivet
Kansalliskirjaston toiminnan kulmakivet kaudelle 2021–2030 ovat avoimuus, uudistuminen
ja sivistys. Kansalliskirjasto toimii avoimesti, uudistuu monin tavoin sekä vahvistaa
sivistyksen asemaa yhteiskunnassa.
Avoimuus. Avoimuuden periaate ohjaa toimintaa ja palveluiden kehittämistä. Sitä
toteutetaan jakamalla ja vastaanottamalla ideoita avoimesti ja rohkeasti sekä tukemalla
avointa tiedettä. Kirjaston toimintakulttuuri on avoin.
Uudistuminen. Uudistumisella kehitämme palveluiden laatua, vaikuttavuutta,
asiakaslähtöisyyttä ja tasavertaisuutta. Edistämme uteliaisuutta arvostavaa
toimintakulttuuria. Uudistumista tukee aktiivinen yhteistyö kansallisissa ja kansainvälisissä
verkostoissa ja sitä ohjaavat vastuullisuuden, avoimuuden ja kestävän kehityksen
periaatteet.

4

Sivistys. Toimitaan kulttuurinkantajana, sivistyksen selkärankana – vakaasti tiedon puolella.
Sivistys kuuluu kaikille, hyvinä ja huonoina aikoina, myös polarisoituvassa maailmassa.
Johtotähtinä ovat tasa-arvoinen tiedonsaanti, koulutus- ja tutkimusedellytysten tukeminen
sekä eettisen, luotettavan ja tutkitun tiedon välittäminen.
5. Strategiset valinnat ja kehittämisalueet

I. Kulttuuriperintö yhteiseksi hyväksi••••••

Vahvistammekiinnostusta
kulttuuriperintöaineistoihin
yhteistyössä
muistiorganisaatioverkoston kanssa edistämällä aineistojen saatavuutta ja näkyvyyttä.
Olemme kansainvälistä kärkeä sähkösyntyisen kulttuuriperinnön muuttuvien ja
monimuotoisten aineistojen tallettajana.
Vaikutamme kulttuuriaineistolain päivittämiseen siten, että painettuina talletettavien
kappaleiden määrä vähenee ja sähköistä tallentamista ja pitkäaikaissäilytystä
tehostetaan.
Digitoinnilla tähtäämme laajojen yhtenäisten avointen aineistojen tarjoamiseen.
Edistämme
tietoaineistojen
japalveluiden
saatavuutta
kehittämällä
yhteentoimivuusratkaisuja sekä siihen liittyvää infrastruktuuria kansallisessa ja
kansainvälisessä yhteistyössä.
Kehitämme tietoaineistojen kuvailua avoimen linkitetyn datan periaatteiden
mukaisesti.

II. Kansalliskirjasto tiedeyhteisön ytimessä•••••

Edistämme tutkijoiden mahdollisuutta julkaista avoimesti kotimaisissa ja ulkomaisissa
julkaisukanavissa ja tehostamme tutkimusjulkaisujen pitkäaikaissäilytystä.
Rakennamme pitkäjänteisesti monikielisiä ja monialaisia kokoelmia tutkimuksen
tueksi.
Kehitämme aineistopalveluitamme tukemaan digitaalisten ihmistieteidentyömenetelmiä ja tutkijoiden työkalujen avointa jakamista.
Osallistumme kirjaston toimialaa tukeviin tutkimushankkeisiin.
Edistämme avointa tiedettä kotimaisessa ja kansainvälisessä kontekstissa noudattaen
periaatetta “tutkimustuotokset ovat niin avoimia kuin mahdollista, niin suljettuja kuinvälttämätöntä”.

III. Kansalliskirjasto sivistyksen ja oppimisen voimavarana••

Kirjaston avoimet digitaaliset palveluympäristöt luovat edellytyksiä uudistaa opetusta,
oppimista sekä tutkimus- ja innovaatiotoimintaa.
Tuemme avoimien oppimateriaalien luomista ja käyttöä tavoitteena edistää elinikäistä
oppimista ja eriasteista opetusta peruskouluissa, oppilaitoksissa, korkeakouluissa ja
vapaassa sivistystyössä.

5

•
•

Kirjaston tuottamaa dataa hallitaan FAIR-periaatteiden mukaisesti ja ohjeistamme
käyttäjiä datan vastuulliseen käyttöön.
Kehitämme kirjaston tiloja kokeilevalla otteella.

IV. Verkostoyhteistyön kautta vahvaksi osaamiskeskukseksi•••••

Vahvistamme kulttuuriperintöorganisaatioiden yhteistyötä sekä palveluiden
yhteentoimivuutta kansallisesti ja kansainvälisesti.
Kehitämme kirjastoa laajaksi kulttuurin ja tieteen verkostoissa toimivaksi
osaamiskeskukseksi.
Kehitämme kulttuuriperintöaineistoja ja metadataa hyödyntäviä koneoppimis- ja
tekoälyratkaisuja sekä data-aineistopalveluja yhteistyössä kumppanuusverkoston
kanssa.
Digitaaliset palveluratkaisut pohjautuvat pääosin avoimeen lähdekoodiin, avoimiin
rajapintoihin sekä laajaan kansalliseen ja kansainväliseen yhteistyöhön.
Ylläpidämme ja kehitämme yhteistyössä kumppanien kanssa yhteiskunnan muutosten
edellyttämää osaamista ajatuksella ”kokeilemme, erehdymme, uskallamme”.